Et bilde som inneholder tekst, Font, Grafikk, logo

Automatisk generert beskrivelse

Region Nidaros

**Generalforsamling@sjomannskirken.no**

**SAK TIL SJØMANNSKIRKENS GENERALFORSAMLING 2025**

Det vises til ny grunnregel § 6.1 etter ekstraordinær generalforsamling 25. november 2024.

Regionrådet i Nidaros av Sjømannskirken melder inn følgende sak til Sjømannskirkens generalforsamling 2025:

**Grunnregel § 6.1: presisering i grunnreglene vedr.:**

* frekvens på fysiske og digitale generalforsamlinger
* kombinasjonsløsninger: digital og fysisk deltakelse
* beslutningsmyndighet: hvem beslutter møteform

**Bakgrunn:**

Regionrådet i Nidaros behandlet denne saken 25. november 2024 og mente det var en del uklarheter knyttet til den nye formuleringen av grunnregel § 6.1.

Rådet mente det er viktig at generalforsamlingen kan avklare, presisere og fatte beslutninger på følgende tre områder:

1. Frekvens på fysiske og digitale generalforsamlinger:

Skal det nedfelles at generalforsamlingen minimum må avholdes fysisk annenhver gang?

1. Kombinasjonsløsninger:

Hvilken strategi har Sjømannskirken om noen ønsker kombinasjonsløsninger med digital deltakelse på de fysiske generalforsamlingene? Skal det nedfelles noe i grunnreglene om dette?

1. Beslutningsmyndighet:

Bør beslutningsmyndigheten for hvordan generalforsamlingen skal avholdes, legges til et av de nevnte organene i § 6.1 i stedet for det som nå står at «beslutning tas av generalforsamlingen eller hovedstyret»?

Regionrådet hadde ikke konkrete forslag til nye formuleringer, men ønsket at spørsmålene blir utredet og lagt frem for diskusjon og beslutning i generalforsamlingen 2025 slik at dette fremkommer i grunnreglene.

**HS-sak 107/2024:**

Regionrådet registrerer for øvrig i ettertid at det i protokollen fra Sjømannskirkens Hovedstyremøte man. 09. desember 2024, HS-sak 107/2024 – Møteform for generalforsamling 2025 er protokollert følgende vedtak, siste del:

*«……. Sak om grunnregel § 6.1 legges frem for generalforsamlingen. Denne vil omhandle digital og fysisk gjennomføring, hyppighet, og om det er generalforsamling og/eller hovedstyret som skal ha myndighet til å vedta møteform.»*

**Sak til generalforsamlingen:**

Regionrådet i Nidaros vurderer at våre anliggender i stor grad allerede er tatt høyde for av Hovedstyret.

Vi imøteser videre behandling av grunnregel § 6.1 på generalforsamlingen 2025 i tråd med beslutning i HS-sak 107/2024 og innspill fra vårt regionråd.

14.02.2025

Marit Hermstad

Leder Nidaros regionråd av Sjømannskirken